 Xildhibaan Ibraahin Mahdi Buubaa oo hadalkiisa sii wata ayaa waxa uu intaasi raaciyey Waxaanu ka xunahay waddamo waaweyn oo maanta u arka in qadiyaddii Somaliland la laabay gebigeedaba, taasina waxa ay ka mid tahay farsamo xumaanta lagu hagayo siyaasaddii Somaliland maanta, waayo dunidu haddii aad ku guul daraysato inaad ka dhaadhiciso qadiyaddaada waxa ay noqonaysaa inay albaabada kaa xidhaan, waxa laga soo sheegayaa hadda waddamo ay ka mid tahay Denmark inay soo saartay qoraallo ay kaga hadlayso qadiyadda Somaliland, waana nasiib darro oo waanu cambaaraynaynaa waananu ka xunahay, waxaanu Umadda u sheegaynaa dhibaato kasta oo soo gaadha qadiyadda Somaliland inay masuuliyaddeeda qaadayso xukuumadda talada haysaa, Golaha wakiilada ee ansixiyey in Somalia lala hadlana waxaanu leenahay dib ha uga fadhiistaan oo ha ka fiirsadaan ayaanu leenahay arrintaas, waayo sadex sanno ayaa laga joogaa markii la fasaxay in Somalia lala hadlo, waa in la is waydiiyaa maxaa inoo soo kordhay oo ay goleyaasha sharci dejintu is weydiiyaan, waxaan ugu baaqayaa labada goleba inay arrintaas ka fiirsadaan oo ay dib ugu noqdaan, waxaan u arkaa anigu in arrintaasi ay inagu keentay fool xumo oo aan wax midho dhal ah laga gaadhin . 